<classify> NAMOHAMED KASSARA BAADA ya kuhitimisha usajili waowa msimu ujao, sasa ni rasmi kuwa vita ya namba katika kikosi cha Simba itakuwasi ya kitoto kutokana na vifaa vilivyonaswa na Wekundu wa Msimbazi hao. Takribani kila namba, kunawachezaji zaidi ya wawili wenye viwango vya juu, hali itakayomfanya kila mmojakupambana hasa ili kulishawishi benchi la ufundi kumpa namba kikosi cha kwanza. Jumla ya wachezaji 10 wapyawametua Simba ili kukiimarisha kikosi cha timu hiyo, tayari kutetea ubingwa waowa Ligi Kuu Tanzania Bara kwa mara ya tatu mfululizo, lakini pia kufanya kwelikatika michuano ya Ligi ya Mabingwa Afrika. Kati ya wachezaji hao wapya,watano ni wa kimataifa ambao ni Francis Kahata Kenya, Tairone Santos daSilva, Gerson Fraga Viera na Wilker Henrique da Silva Brazil, Sharaf EldinShiboub Sudan na Deo Kanda DR Congo.Wazawa ni Ibrahim Ajib, Beno Kakolanya na GadielMichael Yanga, Kennedy Juma Singida United na Miraji Athuman kutoka LipuliFC.Wachezaji hao wanaungana na nyota wa zamani wa timu hiyo kama John Bocco,Pascal Wawa, Meddie Kagere, Shomari Kapombe, Erasto Nyoni, Aishi Manula,Clatous Chama, Jonas Mkude, Rashid Juma, Mohammed Hussein Tshabalala, HassanDilunga, Said Ndemla, Yusuf Mlipili na Mzamiru Yassin. Usajili wa Simba msimu huuumelenga kusuka kikosi imara kitakachowawezesha si tu kutetea ubingwa wa LigiKuu Bara, lakini pia kufika zaidi ya hatua ya robo fainali ya Ligi ya MabingwaAfrika waliyoishia msimu uliopita. Kwa kutinga robo fainali ya michuanohiyo, Simba ilivuna kitita cha zaidi ya shilingi bilioni tatu kama zawadikutoka Shirikisho la Soka Afrika CAF. Fedha hizo zimeipa jeuri Simbaya kunasa wachezaji mahiri ambao imewaona wanaweza kukiongozea kasi kikosi chaona kutikisa vigogo wa soka la Afrika kama Al Ahly ya Misri, TP Mazembe ya DRCongo, Mamelody Sundowns ya Afrika Kusini na nyinginezo. Na sasa wakati kikosi hichokikitarajiwa kuanza mazoezi, Kocha Mkuu wa Simba, Patrick Aussems, atakuwa nashughuli pevu kupanga kikosi cha kwanza, lakini hilo likitegemea na jinsiwachezaji watakavyokuwa wakijituma mazoezini. Katika nafasi ya mlinda mlango, Manulaatatakiwa kutokubali kufanya kosa kwani akifanya hivyo, anaweza kujikutaakiporwa namba na Kakolanya ambaye tayari ameshaweka wazi shauku yake ya kupatanafasi kikosi cha kwanza. Kwa upande wa beki wa kulia,Kapombe atalazimika kukaza msuli hasa, kwani iwapo hatamridhisha Aussems,anaweza kujikuta akisugua benchi na nafasi yake kuchukuliwa na kiraka, Nyonikutokana na ukweli kwamba beki ya kati ina wachezaji wengi mahiri ambao ni DaSilva, Vieira, Wawa, Kennedy na Mlipili. Beki ya kushoto nako kutakuwa nashughuli pevu, kwani baada ya Gadiel kutua Simba, Aussems atalazimika kumpimana Tshabalala kuona nani aanze kati ya wawili hao. Kwenye kiungo, nako vita yanamba si mchezo kutokana na ukweli kwamba kuna wachezaji wengi wa viwango vyajuu, wakiongozwa na mkongwe Mkude, Viera na Shiboub, lakini pia Ndemla na Mzamiruambao wapo kando yao wakiisaka nafasihiyo kwa udi na uvumba, hivyo haitakuwa rahisi kwa yeyote kujihakikisha kuanzakatika kikosi cha Simba. Ushindani mwingine, utakuwa katiChama, Ajib, Kahata na Dilunga katika eneo la kiungo mshambuliaji. Vita hiyo imenogeshwa na ujio waAjib aliyengara na Yanga kwa misimu miwili iliyopita, lakini pia Kahataaliyetokea Gor Mahia ya Kenya. Chama alizoeleka kucheza katikanafasi hiyo msimu uliopita, akiwabwaga Haruna Niyonzima na Dilunga, lakinisafari hii atatakiwa kuthibitisha ubora wake mbele Ajib ambaye alikuwa katikakiwango msimu uliopita akiwa na Yanga. Ajib aliibuka mchezajialiyechangia upatikanaji wa mabao mengi zaidi msimu uliopita, akiicheza nafasikama hiyo na kufunga mabao 10, akipiga pasi za mwisho 15. Katika eneo hilo, piakunategemea na maamuzi ya mfumo atakaoutumia Aussems kupunguza kiungo mmoja wakati ili kuwaanzisha Ajib na Chama pamoja au mmoja aanze mwingine atokeebenchi. Licha ujio wa washambulajiWilker na Kanda, lakini Kagere bado haonekani kama atakosekana kwenye kikosicha kwanza kama atakuwa fiti kwa asilimia 100. Kinachompa jeuri Kagere nikiwango kizuri alichokionesha msimu ulioipita, baada ya kuifungia timu hiyomabao 23 na kuibuka kinara wa ufungaji wa Ligi Kuu Bara. Msimu uliopita, Kagere alikuwaakicheza sambamba na Bocco na Emmanuel Okwi aliyeondoka Msimbazi hivyo vitakubaki kati ya wenzake hao wawili na wageni. Mwisho wa siku, Aussems ndiyeatakayekuwa mwamuzi wa mwisho kutegemea na viwango vya kila mchezaji katikanafasi, mfumo na mchezo husika.  <topic>: michezo 